
REPUBLIKA E SHQIPERISE

MINISTRIA E ZHVILLIMIT URBAN
DHE TURIZMIT




            ENTI RREGULLATOR I ENERGJISË 

SHPALLJE PËR LËVIZJE PARALELE 

NGRITJE NË DETYRË 

PRANIM NGA SHËRBIMIT CIVIL

NË KATEGORINË E MESME DHE TË ULËT DREJTUESE 

DREJTOR I MONITORIMIT TË TREGUT DHE INSPEKTIMEVE  
Në zbatim të nenit 26 të Ligjit Nr. 152/2013, datë 30.05.2013 “Për nëpunësin civil”, i ndryshuar, si dhe të Kreut V-“Lëvizja paralele dhe ngritja në detyrë ”, të Vendimit Nr. 242, datë 18.03.2015,“ Për plotësimin e vendeve të lira në kategorinë e ulët dhe të mesme drejtuese”  si dhe vendimin 142, date 12.03.2014„ Per pershkrimin dhe klasifikimin e pozicioneve të punës në Institucionet e administratës shtetërore  dhe Institucionet e pavarura“ si dhe planit vjetor  të pranimit 2021 në Entin Rregullator të Energjisë, Njësia Përgjegjëse e ngarkuar e  Entit Rregullator të Energjisë,  shpall procedurat e lëvizjes paralele dhe të ngritjes në detyrë, pranim nga shërbim civil  në kategorinë e nivelit të mesëm drejtues për pozicionin:
DREJTOR DREJTORIE NË DREJTORINË E MONITORIMIT TË TREGUT DHE INSPEKTIMEVE 
Kategoria e pagës II-b.

Plotësimi i pozicionit më sipër bëhet nëpërmjet procedurës së lëvizjes paralele dhe ngritjes në detyrë. Vetëm në rast se në përfundim të procedurës së lëvizjes paralele, rezulton se pozicioni është ende vakant, ai është i vlefshëm për konkurim nëpërmjet procedurës së ngritjes në detyrë dhe pranimit nga shërbimi civil. Numri i pozicioneve  për të cilat do të konkurohet është 1(një).
Afati  për dorëzimin e dokumenteve :

25.10.2021 deri ne 03.11.2021                                               Lëvizja  paralele 

01.12.2021  deri ne  15.12.2021                                              Ngritje në detyrë  

Misioni i Drejtorit Drejtori i Drejtorisë së Monitorimit të Tregut dhe Inspektimeve, bazuar në legjislacionin në fuqi, monitoron, kontrollon dhe inspekton funksionimin e tregut të energjisë elektrike në mënyrë që të sigurohet nxitja e konkurrencës efektive, transparenca dhe siguria e funksionimit të tregut të energjisë elektrike, përfshirë dhe shërbimet e balancimit si dhe monitoron zbatimin e rregullave të blerjes së energjisë elektrike; zbatimin e planit të investimeve; zbatimin e Kodeve të rrjetit dhe matjes së energjisë elektrike si dhe sigurinë kibernetike “cyber security” për operatorët. Përgatit praktika për marrjen e të dhënave dhe informacioneve të nevojshme nga pjesëmarrësit e tregut dhe të liçencuarit në sektorin e energjisë elektrike për përpilimin e raporteve përkatëse.
Qëllimi i pozicionit të punës: Monitoron zbatimin e detyrimit të transparencës prej të liçencuarve; Ndjek zbatimin e Rregullave të Tregut, dhe Kodeve të operatorëve të sistemit të Energjisë Elektrike; Bashkëpunon me drejtoritë e tjera në hartimin dhe rishikimin e kuadrit nënligjor; Monitoron Operatorin e Tregut për identifikimin e problemeve dhe pengesave për hapjen dhe zhvillimin e Tregut të Energjisë.  Në bashkëpunim me Drejtorinë e Liçencimit, monitoron ndarjen e aktiviteteve të operatorëve sipas përcaktimeve të ligjit për sektorin e energjisë elektrike. Monitoron zbatimin e “Rregullores për sigurinë kibernetike të infrastrukturave kritike në sektorin e energjisë elektrike
Përshkrimi përgjithësues i punës

1. Monitoron zbatimin e detyrimit të transparencës prej të liçencuarve; 

2. Ndjek zbatimin e Rregullave të Tregut, dhe Kodeve të operatorëve të sistemit të Energjisë Elektrike;

3. Bashkëpunon me drejtoritë e tjera në hartimin dhe rishikimin e kuadrit nënligjor; 

4. Drejton aktivitetin e ERE për monitorimin dhe inspektimin e aktivitetit të Pjesëmarrësve të Tregut; 

5. Përgatit raporte vlerësimi për zhvillimin e tregut të Energjisë Elektrike, përfshirë proçedurat e blerjes së energjisë elektrike, programeve të investimeve dhe marrëveshjeve të pjesëmarrjes në tregun e energjisë elektrike. 

6. Monitoron Operatorin e Tregut për identifikimin e problemeve dhe pengesave për hapjen dhe zhvillimin e Tregut të Energjisë. 

7. Monitoron Operatorin e Tregut mbi zbatimin e legjislacionit që lidhet me Tregun Energjisë Elektrike. 

8. Në bashkëpunim me Drejtorinë e Liçencimit, monitoron ndarjen e aktiviteteve të operatorëve sipas përcaktimeve të ligjit për sektorin e energjisë elektrike. 

9. Grumbullon të dhënat dhe informacionet e nevojshme nga pjesëmarrësit e tregut dhe të liçencuarit sektorin e energjisë elektrike për përpilimin e raporteve, me qëllim informimin e Bordit si dhe përmbushjen e detyrimit për publikim periodik sipas legjislacionit në fuqi. 
10.Në përputhje me gjetjet e monitorimeve, përgatit informacion për Bordin, përfshirë rekomandime përkatese kur konstaton problematike.
11. Propozon ndryshimin ose amendimin e Rregullave të Tregut dhe akteve të tjera që lidhem me tregun e energjise elektrike. 
12. Merr pjese në grupet e punës të ngritura me Urdhër të Kryetarit në pepruthje me kompetencat rregullatore të ERE.
13. Monitoron zbatimin e “Rregullores për sigurinë kibernetike të infrastrukturave kritike në sektorin e energjisë elektrike”. 
14. Mban kontakte me institucione dhe struktura homologe me qëllim shkëmbimin e eksperiencës në përputhje me detyrat që mbulon drejtoria.
1-LEVIZJA PARALELE
Kanë të drejtë të aplikojnë për këtë procedurë vetëm nënpunësit civilë të së njëjtës kategori, në të gjitha institucionet pjesë e shërbimit civil.

1.1 KUSHTET PËR LËVIZJE PARALELE DHE KRITERET E VEÇANTA 
Kandidatët duhet të plotësojnë  për levizjen paralele si vijon:
-të jetë nënpunës civil i konfirmuar, brenda të njëjtës kategori për të cilën aplikon kategoria II-b
- të mos ketë masa disiplinore në fuqi (të vërtetuar me një dokument nga institucioni);

-të ketë të paktën vlerësimin e fundit pozitiv “mirë”apo “shumë mirë”.
Kanditatët duhet të plotësojnë kriteret e veçanta si vijon:

	 
	
	 KUSHTET DHE KRITERET E VEÇANTA

	
	
	


 Kandidatët duhet të plotësojnë kërkesat e posaçme si vijon: 
· Të zotërojnë diploma të nivelit “Bachelor” dhe “Master Shkencor” në fushën e Inxhinerisë Elektrike.

· Të kenë jo më pak se 5 vjet eksperiencë pune në profesion dhe preferohet 3 vite pune në fushën Energjitike.

· Të ketë marrë pjesë në trajnime në nivel kombëtar/ ndërkombetar në fushën e energjitikës. 
· Të ketë dëshmi të mbrojtjes së   gjuhës angleze (dokumenti i gjuhës së huaj mund të jetë një çertifkatë/diploma, apo dëshmi e lëshuar nga subjekte të njohura nga Ministria e Arsimit, Sportit dhe Rinisë.

· Përparësi ka një gjuhë e dytë e BE-së;

1.2 DOKUMENTACIONI, MËNYRA DHE AFATI I DORËZIMIT 
Kandidatët që aplikojnë duhet të dorëzojnë dokumentet si më poshtë:

· Kërkesë për të konkuruar në pozicionin e shpallur;
· Jetëshkrim i plotësuar në përputhje me dokumentin tip që e gjeni në linkun: http://dap.gov.al/vende-vakante/udhezime-dokumenta/219-udhezime-dokumenta
· Fotokopje të letërnjoftimit (ID);

· Fotokopje të diplomës të arsimimit e noterizuar;

· Vërtetime të institucioneve që dëshmojnë eksperiencë pune në nivelin e profesionit si dhe   librezë pune.
· Vërtetim të gjendjes shëndetësore;

· Vërtetim i gjendjes gjyqësore 
· Çdo dokumentacion tjetër që vërteton trajnimet, kualifikimet, në nivel kombëtar e në nivelin ndërkombetar, apo të tjera të përmendura në jetëshkrimin tuaj;
· Aktin e emërimit si nënpunës civil, për nivelin perkatës të konkurimit.
Dokumentet duhet të dorëzohen me postë apo pranë zyrës së Protokollit në institucion, brenda datës 03.11.2021 (10 ditë kalendarike nga data e shpalljes) 2021.

1.3 REZULTATET PËR FAZËN E VERIFIKIMIT PARAPRAK
Brenda datës 05.11.2021, njësia përgjegjëse e ngarkuar e Entit Rregullator të Energjisë, ku ndodhet pozicioni për të cilin ju dëshironi të aplikoni do të shpallë në portalin “Shërbimi Kombëtar i Punësimit” listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet konkursi. 
Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga njësia përgjegjëse e ngarkuar e institucionit ku ndodhet pozicioni, nëpërmjet adresës tuaj të e-mail, për shkaqet e moskualifikimit.

Ankesat nga kandidatët të paraqiten në Njësinë Përgjegjëse të ngarkuar, brenda 3 (tre) ditëve pune nga shpallja e listës. Njësia përgjegjëse e ngarkuar pranë ERE-s, do të kthejë përgjigje të arsyetuar brenda 5 (pesë) ditëve pune nga data e depozitimit të saj.
 1.4    FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA 
	


Kandidatët do të vlerësohen në lidhje me:

       A. Njohuritë mbi:
1. Ligjin Nr. 43/2015, “Për Sektorin e Energjisë Elektrike” i ndryshuar.  

2. Ligjin Nr. 102/2015, “Për Sektorin e Gazit Natyror” I ndryshur. 
3. Ligjin Nr. 152/2013, “Për Nëpunësin Civil” i ndryshuar, dhe aktet nënligjore dalë në zbatim të tij;

4. Ligjin Nr. 8480, datë 27.5.1999 “Për funksionimin e organeve kolegjiale të administratës shtetërore dhe enteve publike”, i ndryshuar;

5. Ligjin Nr. 119/2014, “Për të drejtën e informimit”;
6. Ligjin Nr. 9131, datë 8.9.2003 “Për rregullat e etikës në administratën publike”;

7. Ligjin Nr.9367, datë 7.4.2005 “Për parandalimin e konfliktit të interesave në ushtrimin e funksioneve publike”;
8. “Kodi i Rrjetit të Transmetimit” i miratuar me vendimin e Bordit te ERE-s nr. 186, date 10.11.2017 I ndryshur me vendimin e Bordit nr. 129, date 04.06.2018.
9. “Kodi i Rrjetit të Shpërndarjes”, miratuar me Vendimi e Bordit të ERE-s me Nr.100, date 26.08.2008
10. “Kodi i Matjes” miratuar me Vendimi e Bordit te ERE-s, Nr.101, date 26.08.2008
11. “Modeli i Tregut të Energjisë Elektrike” miratuar me VKM Nr. 519, datë 13.7.2016 
12. Rregullat e Tregtimit dhe Bursa Shqiptare e Energjisë Elektrike
13. “Rregullat e Tregut Shqiptar të Energjisë Elektrike”.
14. Rregullat për publikimin e të dhënave të tregut të energjisë elektrike
15. “Rregullore e kërkesave dhe procedurave për përcaktimin e operatorit të emëruar të tregut të energjisë elektrike (NEMO) si dhe rolet e përgjegjësitë e NEMO dhe operatorit të sistemit të transmetimit të energjisë në tregun e bashkuar”
16. Rregulloren e Brendshme të Entit Rregullator të Energjisë.
	1.5
	MËNYRA E VLERËSIMIT TË KANDIDATËVE




 Kandidatët do të vlerësohen në lidhje me dokumentacionin e dorëzuar:
Kanditatët do të vlerësohen nga Komiteti i Përhershëm i Pranimit i ngritur në ERE,nëpërmjet dokumentacionit të dorëzuar dhe intervistës të strukturuar me gojë .Totali i pikëve të vlerësimit të kanditatëve është 100 pikë, të cilat ndahen përkatësisht:

a) Vlerësimin e jetëshkrimit (CV) të kandidatëve që përfshin vlerësimin e arsimimit, eksperiencës dhe trajnimeve në fushën përkatëse, si dhe vlerësimet e menaxhimit të nivelit të lartë drejtues në organizma rajonalë ndërkombëtare - 40 pikë.
b) Kanditatët gjatë intervistës së strukturuar me gojë do të vlerësohen në lidhje me:

· Njohuritë, aftësitë, kompetencën në lidhje me përshkrimin e pozicionit të punës;

· Eksperiencën e tyre të mëparshme 

· Motivimin, aspiratat dhe pritshmëritë për karierën 

Totali i pikëve për këtë vlerësim është 60 pikë.

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015,“Për procesin e plotësimit të vendeve të lira në shërbimin civil nëpërmjet procedures së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur”, të Departamentit të Administratës Publike www.dap.gov.al në lidhjen http://dap.gov.al/2014-03-21-12-52-44/udhezime/426-udhezim-nr-2-date-27-03-2015.

Komisioni në përfundim të vlerësimit njofton individualisht kandidatët që kanë konkuruar për rezultatin e tyre. Kandidatët kanë të drejtë të bëjnë ankim me shkrim në Komitetin e Përhershëm të Pranimit për rezultatin e vlerësimit, brenda 3 (tre) ditëve kalendarike nga data e njoftimit individual mbi rezultatin. Ankuesi merr përgjigje brenda 3 (tre) ditëve kalendarike nga data e përfundimit të afatit të ankimit. Komisioni brenda 24 (njëzetë e katër) orëve pas përfundimit të procedurave të ankimit, përzgjedh kandidatin, i cili renditet i pari ndër kandidatët që kanë marrë të paktën 70 pikë.

1.6 DATA E DALJES SË REZULTATEVE TË KONKURIMIT DHE MËNYRA E KOMUNIKIMIT
Në përfundim të vlerësimit të kandidatëve, ERE do të shpallë fituesin në portalin “Shërbimi Kombëtar i Punësimit” dhe në këndin e njoftimeve të publikuara pranë institucionit. Të gjithë kandidatët pjesëmarrës në këtë procedurë do të njoftohen në mënyrë elektronike për datën e saktë të shpalljes së fituesit.

 
2- NGRITJE NË DETYRË / PRANIMI NGA SHËRBIMI CIVIL
Vetëm në rast se në përfundim të procedurës së lëvizjes paralele, rezulton se pozicion është ende vakant, ai është i vlefshëm për konkurrimin nëpërmjet procedurës së ngritjes në detyrë dhe/ose pranim nga sherbimi civil. 

Këtë informacion do ta merrni në faqen e ERE-s, pas datës 01.12.2021.
Për këtë procedurë kanë të drejtë të aplikojnë vetëm nëpunësit civilë të një kategorie paraardhëse (vetëm një kategori më e ulët), të punësuar në të njëjtin apo në një institucion tjetër të shërbimit civil, që plotësojnë kushtet për ngritjen në detyrë dhe kërkesat e veçanta për vendin vakantë.
2.1 KUSHTET QË DUHET TË PLOTËSOJË KANDIDATI NË PROCEDURËN E NGRITJES NË DETYRË DHE/OSE NGA SHËRBIMI CIVIL KRITERET E VEÇANTA
Kushtet që duhet të plotësojë kandidati në procedurën e ngritjes në detyrë 
a) të jetë nëpunës civil i konfirmuar, brenda kategorisë II-b;
b) të mos ketë masë disiplinore në fuqi; 
c) të ketë të paktën vlerësimin e fundit “mirë” apo “shumë mirë”.
 Kandidatët duhet të plotësojnë kriteret e veçanta si vijon:

    Arsimimi: 

· Të zotërojnë diploma të nivelit “Bachelor” dhe “Master Shkencor” në fushën e Inxhinerise Elektrike.

· Të kenë jo më pak se 5 vjet eksperiencë pune në profesion dhe preferohet 3 vite pune në fushen Energjitike.

· Të ketë marrë pjesë në trajnime në nivel kombëtar/ ndërkombëtar në fushën e energjitikës. 
· Të ketë dëshmi të mbrojtjes së   gjuhës angleze (dokumenti i gjuhës së huaj mund të jetë një çertifkatë/diploma,  apo dëshmi e lëshuar nga subjekte të njohura nga Ministria e Arsimit, Sportit dhe Rinisë .

· Përparësi ka një gjuhë e dytë e BE-së;

· Të gëzojë integritet të lartë moral, figurë të pastër etiko-morale dhe është i shquar për përgatitje të lartë profesionale; 

 Kandidatët që aplikojnë duhet të dorëzojnë dokumentet si më poshtë: 

1) jetëshkrim i plotësuar në përputhje me dokumentin tip që e gjeni në lidhjen http://dap.gov.al/vende-vakante/udhezime-dokumenta/219-udhezime-dokumenta.

2) fotokopje të diplomës (përfshirë edhe diplomën Bachelor) dhe listës së notave. Për diplomat e marra jashtë Republikës së Shqipërisë të përcillet njehsimi nga Ministria e Arsimit, Sportit dhe Rinisë;

3) fotokopje të librezës së punës (të gjithë faqet që vërtetojnë eksperiencën në punë);

4) fotokopje të letërnjoftimit (ID);

5) vërtetim të gjendjes shëndetësore;

6) vetëdeklarim të gjendjes gjyqësore;

7) letër motivimi për aplikim në vendin vakant;

8) çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj; 

9) një numër kontakti dhe adresën e plotë të vendbanimit; 

10) aktin e emërimit si nëpunës civil (për aplikantët për ngritje në detyrë)

Dokumentet duhet të dorëzohen me postë apo drejtpërsëdrejti në institucion, brenda datës 15.12.2021, në Entin Rregullator të Energjisë.
Të gjithë kandidatët që aplikojnë për procedurën e ngritjes në detyrë dhe pranimin nga shërbimi civil, do të informohen për fazat e mëtejshme të kësaj procedurë: 

· për datën e daljes së rezultateve të verifikimit paraprak; 

· datën, vendin dhe orën ku do të zhvillohet konkurimi;

· mënyrën e vlerësimit të kandidatëve. 

Për të marrë këtë informacion, kandidatët duhet të vizitojnë në mënyrë të vazhdueshme faqen e ERE-s pas datës 15.12.2021.
Njësia përgjegjëse e ngarkuar e ERE-s, ku ndodhet pozicioni për të cilin ju dëshironi të aplikoni, do të shpallë në portalin “Shërbimi Kombëtar i Punësimit”  si dhe në faqen zyrtare www.Ere.gov.al listën e kandidatëve që plotësojnë kushtet dhe kriteret e veçanta, si dhe datën, vendin dhe orën e saktë ku do të zhvillohet intervista. 

Në të njëjtën datë, kandidatët që nuk i plotësojnë kushtet dhe kriteret e veçanta do të njoftohen individualisht nga Njësia Përgjegjese e Ngarkuar, ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit. Ankesat nga kandidatët paraqiten në Njësinë Përgjegjëse, brenda 5 (pesë) ditëve kalendarike nga shpallja e listës dhe ankuesi merr përgjigje brenda 5 (pesë) ditëve kalendarike nga data e depozitimit të saj.

2.2 FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI
1. Ligjin Nr. 43/2015, “Për Sektorin e Energjisë Elektrike” i ndryshuar.  

2. Ligjin Nr. 102/2015, “Për Sektorin e Gazit Natyror” I ndryshur. 

3. Ligjin Nr. 152/2013, “Për Nëpunësin Civil” i ndryshuar, dhe aktet nënligjore dale në zbatim të tij;

4. Ligjin Nr. 8480, date 27.5.1999 “Për funksionimin e organeve kolegjiale të administratës shtetërore dhe enteve publike”, i ndryshuar;

5. Ligjin Nr. 119/2014, “Për të drejtën e informimit”;
6. Ligjin Nr. 9131, datë 8.9.2003 “Për rregullat e etikës në administratën publike”;

7. Ligjin Nr.9367, datë 7.4.2005 “Për parandalimin e konfliktit të interesave në ushtrimin e funksioneve publike”;
8. “Kodi i Rrjetit të Transmetimit” i miratuar me vendimin e Bordit te ERE-s nr. 186, date 10.11.2017 I ndryshur me vendimin e Bordit nr. 129, date 04.06.2018.
9. “Kodi i Rrjetit të Shpërndarjes”, miratuar me Vendimi  e Bordit të ERE-s me Nr.100, date 26.08.2008
10. “Kodi i Matjes” miratuar me Vendimi e Bordit te ERE-s, Nr.101, date 26.08.2008
11. “Modeli i Tregut të Energjisë Elektrike” miratuar me VKM Nr. 519, datë 13.7.2016 
12. Rregullat e Tregtimit dhe Bursa Shqiptare e Energjisë Elektrike
13. “Rregullat e Tregut Shqiptar të Energjisë Elektrike”.
14. Rregullat për publikimin e të dhënave të tregut të energjisë elektrike
15. “Rregullore e kërkesave dhe procedurave për përcaktimin e operatorit të emëruar të tregut të energjisë elektrike (NEMO) si dhe rolet e përgjegjësitë e NEMO dhe operatorit të sistemit të transmetimit të energjisë në tregun e bashkuar”

16. Rregulloren e Brendshme të Entit Rregullator të Energjisë.
2.3 MËNYRA E VLERËSIMIT TË KANDIDATËVE 

Kandidatet do të vlerësohen nga Komiteti i Përhershëm i Pranimit në ERE, nëpërmjet dokumentacionit të dorëzuar, vlerësimit me shkrim dhe intervistës së strukturuar me gojë. Totali i pikëve të vlerësimit të kandidateve është 100 pikë.

Kandidatët do të vlerësohen në lidhje me:

a- vlerësimin me shkrim, deri në dyzetë pikë (40)
b- intervistën e strukturuar me gojë që konsiston në motivimin, aspiratat dhe pritshmëritë e tyre për karrierën, deri në dyzetë pikë (40); 

c- jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në njëzetë pikë (20).
2.4 DATA E DALJES SË REZULTATEVE TË KONKURIMIT DHE MËNYRA E KOMUNIKIMIT

Në përfundim të vlerësimit të kandidatëve, Njësia Përgjegjëse e Ngarkuar e Entit Rregullator të Energjisë do të shpallë fituesin në portalin “Shërbimi Kombëtar i Punësimit” si dhe në faqen zyrtare www.ere.gov.al . Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet (nëpërmjet adresës personale së e-mail-it te kandidatit).
Kandidatët fitues janë ata që renditen të parët nga kandidatët që kanë marrë të paktën 70 pikë (70% të pikëve). Njësia përgjegjëse e Ngarkuar njofton individualisht kandidatët që kanë konkurruar për rezultatin e tyre brenda 24 (njëzetekatër) orëve nga dita që Komiteti i njofton vendimin e tij. Kandidati ka të drejtë të bëjë ankim me shkrim në Komitetin e Përhershëm të Pranimit për rezultatin e pikëve brenda 3 (tre) ditëve kalendarike nga data e njoftimit individual për rezultatin e vlerësimit. Ankuesi merr përgjigje brenda 5 (pesë) ditëve kalendarike nga data përfundimit të afatit të ankimit.

Në përfundim të vlerësimit të kandidatëve, Njësia Përgjegjëse e Ngarkuar e Entit Rregullator të Energjisë, do të shpallë fituesin në portalin “Shërbimi Kombëtar i Punësimit” si dhe në faqen zyrtare www.ere.gov.al . Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet (nëpërmjet adresës së e-mail). 

Të gjithë kandidatët pjesëmarrës që aplikojnë për procedurën e ngritjes në detyrë dhe/ose pranim nga jashte shërbimit civil, në këtë procedurë, do të marrin informacion për fazat e mëtejshme të kesaj procedure;

- për datën e daljes së rezultateve të verifikimit paraprak;

-për datën, vendin dhe orën ku do të zhvillohet konkurimi.

Për të marrë këtë informacion, kandidatët duhet të vizitojnë në mënyrë të vazhdueshme faqen e Ere-s duke filluar nga data 15.12.2021 e në vijim.

Adresa: Bulevardi “Bajram Curri, Rr.Viktor Eftimiu 1023 , Tiranë; Tel +355 42 69 590; www.ere.gov.al; E-mail erealb@ere.gov.al . 

